અમદાવાદ: રાજ્યના કોમર્શિયલ ટેક્સ ડિપાર્ટમેન્ટે ગુડ્સ એન્ડ સર્વિસ ટેક્સના અમલના ૧૦ મહિના બાદ રિટર્નની સ્ક્રૂટિની કામગીરી હાથ ધરી છે, જેમાં વેપારીઓ દ્વારા જીએસટીએર-૩-બી-સમરી રિપોર્ટ તથા જીએસટીઆર-૧ના રિટર્નની ચકાસણી હાથ ધરાઇ છે, જેમાં ટેક્સેબલ ટર્નઓવર તથા ભરવાપાત્ર ટેક્સમાં જો તફાવત હોય તો ટેક્સ ડિપાર્ટમેન્ટ દ્વારા નોટિસ ઈશ્યૂ કરવામાં આવી છે. શહેરમાં હવે પાંચ હજારથી વધુ વેપારીને નોટિસ ઈશ્યૂ કરાઇ છે. આગામી સપ્તાહે વધુ ૪૫ હજાર નોટિસ ઈશ્યૂ થઇ શકે છે.